สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันศุกร์-อาทิตย์ที่ 6-8 พฤศจิกายน พ.ศ. 2558 ดัชนีหุ้นไทยปิดตลาด 1,413.16 จุด ลดลง 10.26 จุด มูลค่าซื้อขาย 44,040 ล้านบาท ปรับตัวลงตามต่างประเทศ หลังประธานเฟดย้ำแนวโน้มขึ้นดอกเบี้ยเดือน ธ.ค.นี้ และราคาน้ำมันผันผวนสูง กดดันหุ้นบิ๊กแคป PTT-PTTEP กดดันดัชนีปรับลงตาม วันนี้ตลาดหุ้นไทยแนวโน้มแกว่งตัวและมีโอกาสรีบาวด์ประเมินแนวต้าน 1,420-1,430 จุด...
6 พ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันศุกร์-อาทิตย์ที่ 6-8 พฤศจิกายน พ.ศ. 2558 ดัชนีหุ้นไทยปิดตลาด 1,413.16 จุด ลดลง 10.26 จุด มูลค่าซื้อขาย 44,040 ล้านบาท ปรับตัวลงตามต่างประเทศ หลังประธานเฟดย้ำแนวโน้มขึ้นดอกเบี้ยเดือน ธ.ค.นี้ และราคาน้ำมันผันผวนสูง กดดันหุ้นบิ๊กแคป PTT-PTTEP กดดันดัชนีปรับลงตาม วันนี้ตลาดหุ้นไทยแนวโน้มแกว่งตัวและมีโอกาสรีบาวด์ประเมินแนวต้าน 1,420-1,430 จุด…
*…หุ้น IFECมีเฮอีกครั้ง..รับข่าวดี“โครงการทุ่งกังหันลมเลียบชายฝั่งปากพนัง วินด์ ปาร์ค (โครงการปากพนัง 1)” ขนาด 10 เมกะวัตต์ เริ่มจำหน่ายไฟฟ้าเชิงพาณิชย์ ตั้งแต่วันนี้ (6 พ.ย.) เป็นต้นไป แหม…มาจังหวะราคาหุ้นกำลังIFEC อ่อนตัวพอดี..ทำให้วันนี้ราคามีโอกาสรีบาวด์ อย่างมีนัยสำคัญเลยทีเดียว…
*…หุ้นSYNEX ไตรมาส 3/58 ไม่ได้ทำให้ผิดหวังกำไรกว่า 93.5 ล้านบาท เพิ่มขึ้นมาจาก 61.5 ล้านบาท จากช่วงเดียวกันปีก่อน  ส่วนราคาหุ้น P/E ต่ำเพียงแค่ 14 เท่า และผลตอบแทนจากเงินปันผลกว่า 4% จึงเหมาะแก่การลงทุนทั้งสั้นและยาวจริงๆ…หุ้น CSL กลับมาน่าชื่นชมอีกครั้ง หลังพลิกจากขาดทุน 464 ล้านบาท มาเป็นกำไรสุทธิ 85.96 ล้านบาท แต่หุ้นตัวนี้ต้องบอกว่าเป็นหนึ่งใน “ยอดหุ้นปันผล”ด้วยอัตราผลตอบแทนจากเงินปันผลเกือบ 9% แต่มีข้อเสียตรงสภาพคล่องน้อยไปหน่อย…
*…หุ้น BMCL รถไฟฟ้ามาหานะเธอ ราคาร้อนแรงตลอดทั้งวัน หลังมีแรงซื้อเก็งกำไร…ว่ากันว่าราคาเหมาะสม 2.72 บาท หลังโครงการรถไฟฟ้าสายสีน้ำเงิน ส่วนต่อขยาย (บางซื่อ-ท่าพระ) เป็นโอกาสที่BMCL จะได้รับเลือกเจรจาถึงแนวทางการรับจ้างบริหารและจัดการรูปแบบ net cost ต่างกับ BTS รับงานบริหารจัดการจากทาง กทม.เป็นรูปแบบ Gross cost  ที่สำคัญเป็น 1 ใน 8 โครงการ ที่จะใช้รูปแบบ PPP Fast Track อีกด้วย…
*…หุ้น KBANK หลังเกิดอาการเสียศูนย์ต่ำกว่า 180 บาท ทำให้น่าสนใจมากขึ้น เพราะถ้าดูจากข่าวร้ายเรื่องผลประกอบการ ถือว่าตอบรับกันมากเกินไปแล้ว ดังนั้นเมื่อราคาปรับลงเป็นโอกาสทยอยสะสมได้แล้ว เพราะราคาพื้นฐานไม่ต่ำกว่า 200 บาท..ลงมาน่าเก็บจริงๆ…*…หุ้น APCO ไตรมาส 3/58 ดูฟอร์มตกไปหน่อย..กำไรสุทธิออกมา 21 ล้านบาท ลดลงจาก 34 ล้านบาท จากช่วงเดียวปีก่อน ต้องวัดดวงกันไตรมาส 4/58 จะฟื้นตัวได้หรือไม่ เพราะอย่าลืมว่า“ราคาวิ่งนำผลดำเนินงาน” มามากพอสมควรแล้ว…
*…หุ้นBIGC งบไตรมาส 3/58 กำไร 1,342 ล้านบาท ลดลงจากที่เคยทำได้ 1,569 ล้านบาท เป็นอีกหนึ่งบทพิสูจน์ว่า “การบริโภคช่วงไตรมาส 3/58”ดูไม่ค่อยดีอย่างชัดเจน..
.*…ช่วงนี้ “หุ้นสื่อสาร” กำลัง “สับสน” กับกรณีการประมูล 4G ตกลงเกิดขึ้นหรือไม่…ว่าไปแล้วเงื่อนไขที่ออกมาต่อต้านกัน..ทั้งเรื่อง “กรรมสิทธิ์ทั้งคลื่น 1800 และ 900” อันที่จริงเป็นเรื่องที่ควรจะท้วงติงหรือคัดค้านกันซะตั้งแต่ยังไม่มีเปิดประมูล..แต่มา “เร่งโหมคัดค้านหรือต่อต้าน” ตอนนี้ มันอดคิดไม่ได้ว่าหรืองานนี้ ไม่เพียงแค่ล้มประมูลซะแล้วกระมัง..!? แต่ก็แปลกใจอย่างมาก ตรงที่ “นายกฯ ลุงตู่” ดูเหมือนลอยแพเรื่องนี้อย่างไงก็ไม่รู้..ทั้งที่นโยบายที่ขยันกันพูดทุกวันว่าผลักดัน “เศรษฐกิจดิจิตอล” แต่กลับปล่อยให้เกิดปัญหาเรื่องประมูล 4G เอ่อแปลกดี..? แต่ถ้า “นายกฯ ลุงตู่” จริงใจกับเรื่องนี้ “ใช้อำนาจตามมาตรา 44 แก้ปัญหาเรื่องนี้ซะเลย”..ไม่งั้นปล่อยให้เป็นแบบนี้บอกได้เลยว่า “วุ่นวายแน่นอน” ไม่เชื่อค่อยดูซิ….
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลทีวีช่อง 19 เวลาใหม่9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า..ดำเนินรายการโดยวิษณุ โชลิตกุล เริ่มเวลาใหม่ 2 พ.ย. 58 เป็นต้นไป…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยบูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดกันเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น